Hlina, Alojz, poslanec NR SR (2014-12-09):
Ďakujem veľmi pekne. Vážený predseda, vážené kolegyne, kolegovia, pán Osuský je iná liga. Niekedy ubehnete a potom sa rýchlo vrátite, že už ste ubehli do vecí, ktoré by sa dali chytiť, ale potom sa vrátite, takže už sa, by to bolo možno nekorektné sa k tomu vrátiť, že to tak chápete, ale skúsim niektoré poznámky k tomu predsa len povedať. Začnem tým, čo ste vy hovorili, že niekde protestovali proti hospicu. Ja som počul o petícii proti, že bijú zvony v Liptovskom Hrádku. To bola petícia, (povedané so smiechom) aby nebili zvony v Liptovskom Hrádku a myslím, že bol aj nejaký protest, že detské ihrisko, to bolo, myslím, niekde v novinách to bolo, že detské ihrisko a že ľudia sa sťažovali, to bola tiež nejaká petícia, že tam je hluk. Áno, niekedy sa preceňujeme v tých našich právach, hej, že o čom všetkom by sme mohli ako protestovať. Meritórne, a ja som to v zásade v tom úvodnom slove nepovedal, prosím vás nikto nehovoril a myslím, že som to naznačil, nikto nehovoril, že stredovek a že vráťme sa k týmto telefónom. Návrh zákona hovorí o tom, že sa stanovujú určité objekty, ktoré požívajú zvýšenú ochranu? To nazvem zjednodušene, hej? A to je, miesta, kde je trvalý, dlhodobejší pobyt ľudí, ktorí sú možno senzitívnejší. A to je presne to, kde sa aj iné krajiny dostali v tom a sú ďalej. To znamená, my hovoríme o školách, hovoríme o nemocniciach a hovoríme áno, kde dlhodobo sú starí ľudia a tam stanovujeme dištančné vzdialenosti. Hej, to znamená, je vzdialenosť, že kedy a v akej vzdialenosti môže, respektíve nemôže byť ten vysielač. Lebo naozaj toto sú, tam to aj v tej dôvodovke, kto si dal tú prácu a si ju prečítal, tam to je napísané, že to sú rizikové skupiny, či vo vývoji alebo v tom stave, v akom sú, na lôžku a keď celý deň vám pečie ten vysielač, tak asi sa to niekde ukáže, obzvlášť, ak je senzitívny. Hej, lebo sú niektorí a to bolo tiež aj tie štúdie, ktoré sú, že niekto je viac, niekto menej senzitívny na to žiarenie. Čiže my nehovoríme, že hádžte mobily do satanových stĺpov. Určite nie, ale zase hovoríme, že nepchajte to deťom pod nos. Hej, alebo nepchajte to deťom alebo starým ľuďom nad hlavu, alebo nedávajte im to oproti do okien, čo myslím, že je tiež podľa mňa korektné. Ja nikdy, nebudete, a ak, tak ma zastavte, z mojej strany počuť extrémne riešenie, lebo to sú, to je agenda pre iných, iných, ktorí, bojím sa, že sa tu možno aj raz dostanú, neriešením v rámci nejakého stredového prúdu. No potom ľudia začnú hľadať riešenia v extréme a to už len bude problém, hej? Čiže nehovorím, hovorím, áno, v návrhu zákona sa hovorí, že sú rizikové osoby, ktoré teda je predpoklad, že to môže, sú dlhodobo tam, tie deti sú tam osem hodín, v tej škole, hej? Tí starí ľudia sú tam 24 hodín v tej škole. Hovoríme a upokojím všetkých, tú technickú časť som nepísal ja, hej? To písal človek, ktorý sa celý život tomu venuje a budete sa čudovať, aký je to odborník, ak tomu, ak k tomu raz bude normálna diskusia, že to nie je, že Ferko, neviem, že si prečítal niečo z takých, by som povedal, tých konšpiračných listov, hej, ale to sú, viete, ale poprosil ma a ja teraz ani nemám jeho súhlas, aby som povedal, a by ste neverili, aký významný človek to je. Dobre? Čiže on robil to technické riešenie. My sme to len zapracovali do tela zákona s právnikom. Čiže on robil to riešenie, že prečo cca 500 metrov, prečo a tiež si to nedal z hlavy, tiež proste, je to, tie podklady vyplývajú z niečoho a naozaj sa tie slušné krajiny vyťahujú spod toho, spod toho žiarenia, keď to takto zjednoduším, prioritne školy, nemocnice, domy seniorov a dávajú tam tie vzdialenosti. Proste o tom to je a my ešte aj v druhej časti hovoríme, toho zákona, jednak toto a hovoríme aj o tom, že sa zavádza povinnosť pre majiteľov týchto BTS-iek, týchto vysielačov, vypracovať diagram žiarenia, čo ináč by mal byť aj teraz, mimochodom, hej a on vypracuje diagram žiarenia. Presne nakreslí ten hríb, presne to zmerajú, viete a dajú to na miestny úrad, sú povinní to odovzdať a táto, tento diagram žiarenia je verejnou listinou. Čo je na tom zlé? Čo je na tom zlé? Prečo? Majú vysielač, spravia si diagram žiarenia, kto chce, sa ide na to pozrieť, môže si potom, dá www.google, dá si žiarenie a povie mu, že áno, nech ľudia sú informovaní, že ja tam vedľa bývam a teraz tu na mňa ide žiarenie v takej intenzite, ide na mňa 24 hodín. Som s tým komfortný, nie je som s tým komfortný. Mimochodom, Jaslovské Bohunice sú jedna z najbohatších dedín kvôli tej atómke. No tak, už keď na mňa pečie, nech mám z toho aspoň peniaze, si možno niekto povie. Lebo to bolo, pán kolega, a ja nejdem sa, pátrať to, čo ste, s čím ste začali, s tou Mudroňovou. Ja neverím, že to boli rodičia. Tam je tlak iný. Cez riaditeľa to možno šlo. Riaditeľovi ste nasľubovali magnetickú, didaktickú tabuľu, neviem akú. No, ja som to počul. Čiže Mudroňová, detičky to jak, keď prišli Španieli do Ameriky, tak dali pliešky a indiáni tancovali a dávali im zlaté sošky. Viete, to je, áno, tým deťom bolo sľúbené, riaditeľovi, že budú mať didaktickú tabuľu za to, že si dajú BTS-ku nad hlavu. (Reakcia z pléna.) No ja, pán kolega, ja budem posledný, ktorý by niekomu krivdil. Ja nechcem, nie som si istý, či tam bol nejaký rodič, ktorý to pretláčal a ani pán riaditeľ, to z jeho hlavy nebolo. To viem. Nebolo to z hlavy pána riaditeľa. Nebolo. Takže buďte aj vy korektný, hej? (Reakcia z pléna.) Pán riaditeľ to, chudák, dostal príkazom, ale bolo to teda, mal to odprezentovať, že dostanú didaktickú tabuľu, mali sme sa ulakomiť, detičky sa mali ulakomiť, no žiaľ, narazili na osvietených rodičov, narazili na hrdých, hrdé mamičky. Ja im hovorím mamičky z kopca, ktoré si povedali, tak nad našimi deťmi to nebude, no to je celé, hej? Tam bol pes zakopaný a preto to tam nedali nakoniec. Čiže tu, toto by tam bolo treba korektne uviesť. Vážený pán kolega, nechcem úplne sa zaoberať tými vašimi prímermi – ropa, voda. Prísne vzaté, tá ropa sa predáva a bez ropy sa dá žiť, bez tej vody sa nedá. Čiže aj tam by sme, keby som chcel moc mudrovať, ale nie je čas, len dalo by sa minimálne o tom debatovať, hej? Minimálne by sa dalo o tom debatovať, že kedy je čo a druhá vec je, ja neviem, ako tí Azerbajdžanci tú ropu svoju predali, bez ktorej vedia žiť, lebo bez ropy sa dá žiť, bez vody sa nedá. Ale neviem, a ináč, podľa mňa chudáci, dopadli tiež biedne, že oni z tej ropy bohviečo nemajú, ale vediac, čo sme my tu zač, čo sme my tu teraz zač, že keby sme teraz začali vydávať tie povolenky na vodu a to bola moja kritika pri prvom návrhu toho zákona, vediac, čo sme tu zač, my by sme tú vodu boli tým našim ľuďom schopní predať tak, že by oni ešte platili tým ľuďom za tie pumpy, čo platia tú elektriku, že čo by ich pumpovali. Viete, že my by sme naozaj, hej, my by sme naozaj sa tak dopracovali. Čiže nie jak Nóri. Nóri v zásade už ani nemusia robiť, lebo tá ich nórska, ten nórsky „establishment“, tá nórska vláda proste vytvorila také fondy, to už nemajú kde minúť. Proste tak poctivo to robia, že za nórske fondy sa opravujú u nás kostoly, prosím vás, alebo kaštiele, hej, že proste naozaj tá zodpovedná vláda. My sme, žiaľ, keby sme my boli pustili z ruky povolenky na vodu, čo som ja namietal, to bola tá sedemdesiat trojka či koľkatka, áčko v tom malom zákone, tak vám garantujem, že my by sme ešte, naši ľudia by ešte platili elektriku do tých púmp, nieže by mali z toho benefit. (Reakcia z pléna.) Tak alebo 17, to je jedno. Vieme, o čom hovoríme, čiže v tom je problém, hej? V tom je problém a žiaľ, tento indiánsky prístup, tento prístup, ako sa to povie, Martin? Konta, kontakvistadorov, čo to tí španielski dobyvatelia, že (reakcia z pléna), že no, niečo také tu proste identifikujem, že my naozaj tu, dajte im to nad hlavu, dajte im to nad hlavu, máš na šupu sedem škôl, dohodneš sa s jedným poslancom, ten ti to vybaví. Máš to tam. Školy poväčšine sú na dobrom mieste, široko, Mudroňka je geniálna. Z Mudroňky, zo strechy Mudroňky vidíte na celú Bratislavu, to je zákusok, hej? Preto, preto bolo, a tým deckám daj tam didaktickú tabuľu za tritisíc euro. Proste to je, to je presne ten prístup, hej? Dajte indiánom sklíčka, budú sa tešiť ako malé deti. To je urážajúce. No, čiže o tom je to, prosím vás, o tom to je, dobehne nás to. Len aby nás to nedobehlo tak, že tak dlho sme to ignorovali, že potom zistíme, že sme poslední alebo jedni z posledných, potom zistíme možno, naozaj zistíme prípady a tie prípady už aj sú. Ale ja nebudem tu tmáriť, kto chce, nech si to doštuduje. Nieže niekde sú vo svete, už aj u nás sú, hej? To niekto tu analyzoval nejaké domy, boli štyri vybraté domy, kde bol dlhodobo ten vysielač a potom to korelovalo s chorobnosťou ľudí, ktorí u nich bývajú. Viete, to asi si chorobu nikto nevymyslí, hej? Tak keď to tak niekto zdokumentoval, asi na tom niečo bude. Aby sme potom nepovedali, že sme to ignorovali a spôsobili sme niečo, čo by nám mohlo byť v konečnom dôsledku ľúto. Čiže je tu návrh zákona, ktorý nevymýšľa koleso, ktorí nie sme pionierski, že nikde na svete sa tým nezaoberajú, nie, práve naopak. Už inde sa nad tým zaoberajú, u nás sa nad tým nezaoberáme, lebo nie je na to vôľa a samozrejme, keby sme sa náhodou tým začali zaoberať, tak začnú tu drnčať tak telefóny na vysoké miesta, že tá vôľa potom niekoho rýchlo prejde. Ale podľa mňa je našou zodpovednosťou sa tomu venovať. Ďakujem.